**Ανακοίνωση για την υποβολή αιτήσεων Στέγασης και Σίτισης**

**των νεοεισαχθέντων φοιτητών Ακαδημαϊκού Έτους 2016 – 2017**

Σύμφωνα με την με αρ.πρωτ. Φ253/141127/Α5 Υπουργική απόφαση, η προθεσμία ηλεκτρονικής εγγραφής στην διεύθυνση ([**https://eregister.it.minedu.gov.gr**](https://eregister.it.minedu.gov.gr)), στις Σχολές επιτυχίας στην Τριτοβάθμια Εκπαίδευση το ακαδημαϊκό έτος 2016-2017» ορίστηκε το διάστημα από **5 έως 12 Σεπτεμβρίου 2016**.

Για την **παραλαβή των κωδικών πρόσβασης,** οι οποίοι είναι **απαραίτητοι για τις προσφερόμενες ψηφιακές υπηρεσίες του ΤΕΙ Κρήτης**, από τη Γραμματεία του Τμήματός σας, απαιτείται η προσέλευση του φοιτητή/τριας ή νομίμως εξουσιοδοτημένο από αυτούς πρόσωπο.

Για την απόκτηση της **Ακαδημαϊκής Ταυτότητας (πάσσο),** ο φοιτητής/φοιτήτρια θα πρέπει να υποβάλλει ηλεκτρονικά την αίτησή του/της στην Υπηρεσία Απόκτησης Ακαδημαϊκής Ταυτότητας (<http://academicid.minedu.gov.gr/>), με τους κωδικούς που έχει παραλάβει από την Γραμματεία του Τμήματος. Με την υποβολή της αίτησης, ο φοιτητής/φοιτήτρια αποκτά ένα μοναδικό αριθμό σε μορφή γραμμωτού κώδικα, ο οποίος είναι απαραίτητος για την υποβολή αίτηση στέγασης και σίτισης.

*Στη συνέχεια οι ενδιαφερόμενοι φοιτητές/τριες μπορούν να προχωρήσουν στην κατάθεση των αιτήσεων και των δικαιολογητικών για* ***παροχή στέγασης και σίτισης,*** *στο ΤΕΙ Κρήτης.*

*Η κατάθεση των αιτήσεων και των δικαιολογητικών πραγματοποιείται μόνο ηλεκτρονικά στην αντίστοιχη διεύθυνση (*[**https://secretariat.teicrete.gr/**](https://secretariat.teicrete.gr/)*)* ***από 15/09/2016 έως 27/09/2016.***